Hjørrings borgmester Arne Boelt glæder sig over udsigten til en bioanalytikeruddannelse i Hjørring og fortæller, der har været lokale drøftelser om en socialrådgiveruddannelse.

Ifølge borgmester Arne Boelt har der et stykke været drøftelser mellem Aalborg Universitet og UCN om en ny socialrådgiveruddannelse i Hjørring. Han kan dog ikke bekræfte TV 2's oplysning om, at uddannelsen skulle indgå i det uddannelsesoplæg, regeringen præsenterer klokken 13 torsdag. - Det eneste, jeg ved med sikkerhed, er, at bioanalytikeruddannelsen skulle være på listen, men jeg har hørt, der skulle være en eller to andre udannelser på vej, siger han. En ny uddannelse til bioanalytiker falder på et tørt sted, lyder det fra Hjørrings borgmester Arne Boelt. Med flere sygehuse og et væld af private kliniker i området, har der længe været et stort behov for flere bioanalytikere i landsdelen. - Selv om det i første omgang ikke får direkte betydning for bosætningen i Hjørring Kommune, så er det rigtig godt i forhold til at have tilstrækkeligt med bioanalytikere i området, siger han. Men Hjørrings borgmester ser gerne, en eller flere ny uddannelser, kan hjælpe på indbyggertallet på sigt. - Vi skulle jo gerne have trukket nogle af de mange, der i øjeblikket søger mod Aalborg, op i vores område, siger han.